Birger Tord Uno «Målle» Lindberg

Birger Tord Uno «Målle» Lindberg (1929–2025) var en svensk kristen vekkelsespredikant og sanger. Tilnavnet (artistnavnet) Målle fikk han på grunn av en uttalefeil av ordet hästapålle (hestehandler), han sa hästamålle. Han virket fra 1960-tallet, først innen den svenske pinsebevegelsen senere innen svensk Maran Ata.

Lindberg var yngst av seks søsken og vokste opp i Nässjö i Småland. Hans foreldre var romer, og Målle ble født «ute på landeveien». Han ble sammen med sin familie engasjert innen den svenske frikirken. Faren var soldat i Frelsesarméen, moren var baptist. Flere av søskene var med i pinsebevegelsen.

Lindberg satt som ung to år i fengsel, under dette oppholdet vendte han seg tilbake til sin kristne barnetro. Etter endt militærtjeneste begynte som evangelist og predikant tidlig på 1960-tallet. I 1964 startet han med teltmøter, besøkstallet øke raskt til nær tusen. Lindberg var en uredd og radikal predikant og det oppstod ikke uventet en del medieomtale. Noe av kritikken var at ungjentene var pågående foran senen, samt at han danset på scenen og døpte mennesker i et badekar.Gustavsen, Anne. 2010

Lindberg virket først innen den svenske pinsebevegelsen senere innen svensk Maran Ata. I Göteborg grunnla han den kristne menigheten (? organisasjonen) Världsvid Väckelse. Lindberg er ikke tilsluttet en kristen bevegelse, men har uttalt at han har en «frilanskontrakt» med Gud og besøker ulike forsamlinger, både menigheter, teltmøter og  marked. Han har ofte besøkt Norge.

Målle Lindberg har deltatt i det svenske TV-programmet Minns du sången. Han ble 14. desember 2002 utnevnt til «hedersdoktor i Kristen musikk» (? æresdoktor) av Life Christian University i Florida, USA.

Cornelis Vreeswijks låt Tältet handler om Lindbergs teltmøter på 1960-tallet.Side 86-87 i: Gustafson, Klas. 2006. Ett bluesliv. Berättelsen om Cornelis Vreeswijk CPI. Tyskland. ISBN 978-91-7343-199-6

Lindberg har spilt inn flere album. Som 80-åring (2009) gjorde han en innspilling i Hollywood med noen av musikere til Andrae Crouch og fra gruppen Koinonia.

 Diskografi 
Studioalbum
 1960 – Hav tack o Jesus (med Curt Petersén)
 1967 – En klädnad vit
 1983 – Ett sus av regn
 1998 – Målle med Zigenarkompet
 1999 – O, du dyrköpta själ
 1999 – Underbara land
 1999 – Målle Lindberg – artist, sångare, evangelist (dobbel-CD)
 2000 – Minns du sången 3 «Jag är härligt löst och fri»
 2002 – Målle Guld «Den komplette samlingen» (3 CD)
 2003 – Målles jul 
 2005 – Still going strong
 2006 – Speleman av Guds nåde
 2009 – Målle i Hollywood

Samlingsalbum
 2014 - Mitt liv som Målle

 Referanser 

 Litteratur 
 Gustavsen, Anne. 2010. Målle takker for livet. Korsets Seier 9. juli 2010. side 4-5

 Eksterne lenker 
 Målle Lindberg

Kategori:Kristne predikanter
Kategori:Pastorer og predikanter i Pinsebevegelsen
Kategori:Svenske sangere
Kategori:Romani
Kategori:Personer fra Nässjö kommun